শুরু ‘আক্রমণ’… নৌসেনার পর প্রস্তুত বায়ুসেনাও, সক্রিয় করা হল রাফাল যুদ্ধ বিমান

ওয়েবডেস্ক: নৌসেনার পর বায়ুসেনা ( Air Force) সেন্ট্রাল সেক্টরে (central sector) শুরু মহড়া। মহড়ার পোশাকি নাম ‘ এক্সারসাইজ আক্রমণ’ (Exercise Aakraman)। যে মহড়ায় পাহাড় থেকে স্থল লক্ষ্যবস্তুতে নিখুঁতভাবে আক্রমণ চালানো হয়। এই মহড়াতে বিমান বাহিনীর পাইলটরা পাহাড়ি ও স্থল লক্ষ্যবস্তুতে আঘাত হানার অনুশীলন শুরু করে দিয়েছেন। পাশাপাশি সক্রিয় করা হল রাফাল যুদ্ধবিমান। পূর্ব ভারত থেকে পশ্চিমে পাঠানো হল রাফাল যুদ্ধবিমানকে (Rafale fighter jet) ।

‘এক্সারসাইজ আক্রমণ’ এই নামটি বিশেষ তাৎপর্যপূর্ণ, অর্থাৎ ভারত যে যুদ্ধের জন্য একদম প্রস্তুত সেটি তার নামের মধ্য দিয়ে বুঝিয়ে দিচ্ছে।

সূত্রের খবর অনুযায়ী, ইস্টার্ন সেক্টরে থেকে সেন্ট্রাল সেক্টরে বায়ুসেনার সাজ সরঞ্জাম পাঠানো হয়েছে। সেখানে গিয়ে পাইলটরা ইতিমধ্যেই যুদ্ধের অনুশীলন শুরু করে দিয়েছেন  যাতে যুদ্ধের পরিস্থিতিতে কাজ করার অভিজ্ঞতা সঞ্চয় করতে পারেন তাঁরা। ভূখণ্ড যুদ্ধের পাশাপাশি ইলেকট্রনিক যুদ্ধের প্রস্তুতিও নিচ্ছে বায়ুসেনা।

আরও পড়ুন- অ্যাকশন শুরু নৌসেনার, আরব সাগরে যুদ্ধজাহাজ থেকে মিসাইল ফায়ার

উল্লেখ্য, মঙ্গলবার কাশ্মীরে বৈসারণে জঙ্গিদের হাতে নৃশংস মৃত্যু হয়েছে ২৬ জন পর্যটকের। এদের মধ্যে তিনজন বাঙালি পর্যটক। এর পরেই পাকিস্তানকে কড়া বার্তা দিয়েছেন প্রধানমন্ত্রী নরেন্দ্র মোদি। প্রধানমন্ত্রী স্পষ্ট ভাষায় জানিয়ে দিয়েছেন আতঙ্কবাদকে প্রশ্রয় দেবে না ভারত। মোক্ষম জবাব দেবে ভারত সরকার। এতগুলো নিরীহ মানুষের হত্যা যে বৃথা যাবে না, তা বুঝিয়ে দিয়েছেন প্রধানমন্ত্রী। কড়া বার্তা জঙ্গিদের নৃশংস অপরাধের কোনও ক্ষমা নেই। জঙ্গিদের খুঁজে খুঁজে বের করে উচিত শিক্ষা দেওয়া হবে। সন্ত্রাসবাদীদের কোমর ভেঙে দেওয়া হবে। যারা এইভাবে নিরাপরাধ মানুষগুলোকে মেরেছে, তাদের ছেড়ে কথা বলবে না ভারত। যারা এই কাজ করেছে, তারা ভাবতেও পারবে না, তাদের কী শাস্তি দেওয়া হবে। শত্রুরা দেশের আত্মায় হামলা চালানোর দুঃসাহস দেখিয়েছে।  যোগ্য সাজা পাবে তারা। খুঁজে খুঁজে উচিত শিক্ষা দেওয়া হবে।

অপরদিকে পাকিস্তানের সঙ্গে সমস্ত সম্পর্ক ছিন্ন করেছে ভারত। পাক নাগরিকদের দেওয়া সমস্ত ভিসা বৃহস্পতিবার বাতিল করে দেওয়া হল। এমনকী, মেডিক্যাল ভিসার বৈধতার সময়ও বেঁধে দিয়েছে ভারত সরকার। এই ভিসার মেয়াদ থাকবে ২৯ এপ্রিল পর্যন্ত। স্থগিত করে দেওয়া হয়েছে ১৯৬০ সালের সিন্ধু জলচুক্তি। বন্ধ করে দেওয়া হয়েছে আটারি সীমান্তে ভারতের ‘ইন্টিগ্রেটেড চেক পোস্ট’ । বৈধ নথিতে এদেশে যারা আছেন তাদের ১ মে’র মধ্যে দেশ ছাড়ার নির্দেশ দেওয়া হয়েছে।

পাকিস্তানিদের জন্য বাতিল ‘সার্ক ভিসা’। নয়াদিল্লিতে পাকিস্তানের দূতাবাসে থাকা প্রতিরক্ষা আধিকারিকদের ‘অবাঞ্ছিত’ বলে ঘোষণা করেছে ভারত। এক সপ্তাহের মধ্যে ভারত ছেড়ে দেওয়ার নির্দেশ।

দেখুন আরও খবর-

The post শুরু ‘আক্রমণ’… নৌসেনার পর প্রস্তুত বায়ুসেনাও, সক্রিয় করা হল রাফাল যুদ্ধ বিমান first appeared on KolkataTV.